《杂体次韦苏州韵 其二》
宋代·王恕

步出城南门，道逢采桑女。衣沾草头露，心在机上绪。

阴阴叶正肥，戢戢蚕可数。游丝千尺强，空来天际舞。

文绣被人间，谁知寒女苦。

作者简介：王恕，字道原（《舆地纪胜》卷五七）。孝宗乾道六年（一一七○）知瑞安（清乾隆《瑞安县志》卷四）。淳熙十五年（一一八八），为郴州通判（明万历《郴州志》卷二）。今录诗二首。